Descoperire incredibilă făcută de o femeie din orașul Kutná Hora, Cehia. În timpul unei plimbări, ea a dat peste mii de monede care datează din Evul Mediu.
Potrivit unui comunicat al Institutului de Arheologie al Academiei Cehe de Științe (ARUP), femeia a găsit peste 2.150 de monede de argint fabricate între anii 1085 și 1107.
Specialiștii mai sunt de părere că monedele au fost făcute la Praga și importate în Boemia, conform New York Post.
„Descoperirea a fost reprezentată de un aliaj de monede, care, pe lângă argint, conține și un amestec de cupru, plumb și urme de metale”, a transmis ARUP, în comunicatul de presă.
Această „comoară” a fost ascunsă într-o perioadă de instabilitate politică, potrivit arheologului Filip Velímský.
„La acea vreme, în țară existau dispute între membrii dinastiei Přemysl cu privire la tronul princiar al Praga”, a afirmat arheologul.
De asemenea, tot Velímský mai spune că valoarea monedelor antice era „de neimaginat” în perioada respectivă.
„Din păcate, pentru începutul secolelor XI-XII, ne lipsesc datele despre puterea de cumpărare a monedelor contemporane”, a declarat arheologul. „Dar a fost o sumă uriașă, de neimaginat – și în același timp, indisponibilă – pentru o persoană obișnuită. Poate fi comparat cu câștigarea unui milion la jackpot”.
Specialiștii din Cehia numesc „comoara” ca fiind „una dintre cele mai mari descoperiri din ultimul deceniu”.
„Peste 2.000 de monede de argint au reprezentat o sumă imensă în timpul lor”, mai reiese din comunicatul de presă al ARUP.